อุตสาหกรรมการท่องเที่ยวของเอเชียแปซิฟิก จะฟื้นตัวขึ้นเล็กน้อยในช่วงปลายปีนี้
องค์กรด้านการท่องเที่ยวที่สำคัญของเอเชียคาดหวังว่า อุตสาหกรรมการท่องเที่ยวของเอเชียปีนี้จะฟื้นตัวขึ้นเล็กน้อยในช่วงปลายปี แม้เศรษฐกิจโล
อย่างไรก็ตามผู้เชี่ยวชาญเชื่อว่า ธุรกิจการท่องเที่ยวบางประเภท อาจต้องปรับเปลี่ยนการดำเนินธุรกิจเพื่อให้อยู่รอดในช่วงวิกฤตเศรษฐกิจเช่นนี้ รายงานของสมาคมการท่องเที่ยวภาคพื้นเอเชียแปซิฟิกหรือ PATAระบุว่า อุตสาหกรรมการท่องเที่ยวในแถบเอเชียแปซิฟิก อาจเริ่มฟื้นตัวได้ในช่วงปลายปีนี้โดยในแถบเอเชียตะวันออกเฉียงใต้ จะมีนักท่องเที่ยวต่างชาติเพิ่มขึ้นเป็นเกือบ 77ล้านคนภายในปี 2011 เพิ่มขึ้นจากตัวเลข 62 ล้านคนเมื่อปี 2007 รายงานบอกว่าปัจจุบันทั้งบริษัทนำเที่ยว โรงแรมและสายการบินต่างๆ กำลังเผชิญช่วงเวลายากลำบากเนื่องจากนักท่องเที่ยวที่เดินทางมายังแถบเอเชียแปซิฟิก มีจำนวนลดลงเกือบ 3%เมื่อปลายปีที่แล้ว ส่งผลให้ประเทศที่พึ่งพาการท่องเที่ยวอย่างประเทศไทยกัมพูชาและฮ่องกง ต่างประสบปัญหาอย่างหนัก อย่างไรก็ตาม ผู้อำนวยการฝ่ายวางแผนกลยุทธ์ของPATA – John Koldowski กล่าวว่า สำหรับปี 2009นี้จะเป็นจุดเปลี่ยนที่สำคัญของอุตสาหกรรมการท่องเที่ยวภาคพื้นเอเชียแปซิฟิก คุณ Koldowski เชื่อว่าประมาณช่วงปลายไตรมาสที่ 3 หรือไตรมาสที่ 4 ของปีนี้จะเริ่มมีสัญญาณแสดงให้เห็นการฟื้นตัวของธุรกิจท่องเที่ยวแต่จนถึงช่วงไตรมาสแรกและไตรมาสที่ 2 ของปี 2010 จึงจะสามารถมองเห็นการเปลี่ยนแปลงอย่างชัดเจนแน่นอนอย่างไรก็ตาม ผู้บริหารของ PATA ผู้นี้เตือนว่า ช่วงเวลาวิกฤตยังไม่ผ่านพ้นไป องค์การเพื่อการท่องเที่ยวของหลายประเทศหาวิธีรับมือกับวิกฤตเศรษฐกิจโลกในปัจจุบันด้วยแผนส่งเสริมการขายใหม่ๆ ซึ่งช่วยให้หลายประเทศเช่น เกาหลีใต้ ไต้หวันและอินเดียมีตัวเลขนักท่องเที่ยวสูงขึ้นในช่วงที่ผ่านมาในขณะที่นักท่องเที่ยวที่เดินทางไปจีน ญี่ปุ่นและประเทศไทย ยังคงมีจำนวนลดลง อีกด้านหนึ่งรายงานของสมาคมการบินระหว่างประเทศหรือ IATAระบุว่าจำนวนผู้โดยสารเครื่องบินทั่วโลกในปีนี้จะลดลงราว 2% แต่จะเพิ่มขึ้นอีกครั้งในปีหน้ารายงานบอกด้วยว่าเมื่อปีที่แล้วนั้น สายการบินต่างๆทั่วโลกขาดทุนรวมกันเกือบ 8 พัน5 ร้อยล้านดอลล่าร์ แต่คาดว่ายอดการขาดทุนในปีนี้จะลดลงเหลือประมาณ 5พันล้านดอลล่าร์ คุณ John Koldowski เชื่อว่า อุตสาหกรรมการท่องเที่ยวแถบเอเชีย อาจต้องมีการปรับเปลี่ยนโครงสร้างครั้งใหญ่ในช่วงการฟื้นตัวเครือข่ายโรงแรมและสายการบินบางบริษัท รวมทั้งธุรกิจการท่องเที่ยวอื่นๆ อาจต้องปิดตัวลงหรือมีการปรับแผนการดำเนินธุรกิจใหม่ คุณ Koldowski บอกว่า อุตสาหกรรมการท่องเที่ยวในเอเชียจะสามารถฝ่าฟันวิฤตเศรษฐกิจโลกครั้งนี้ไปได้ แต่จะต้องเกิดการเปลี่ยนแปลงครั้งใหญ่ และไม่ใช่ทุกบริษัทจะอยู่รอด